## Odluka Ustavnog suda Republike Hrvatske broj U-VII-189/1992. od 10. srpnja 1992.

### NN 44/1992 (14.7.1992.), Odluka Ustavnog suda Republike Hrvatske broj U-VII-189/1992. od 10. srpnja 1992.

# USTAVNI SUD REPUBLIKE HRVATSKE

Ustavni sud Republike Hrvatske na sjednici 10. srpnja 1992. godine donio
je

## ODLUKA

1. Ne prihvaća se prijedlog Talijanske unije iz Rijeke da se ukinu Obvezatne
upute broj V/2 Izborne komisije Republike Hrvatske od 1. srpnja 1992. godine.

2. Ova će se Odluka objaviti u "Narodnim novinama".

Obrazloženje

Talijanska unija iz Rijeke uputlla je Ustavnom sudu Republike Hrvatske
prijedlog, (žalbu). sa zahtjevom da se ukinu kao nesuglasne s Ustavom i
zakonom. u izreci navedene Obvezatne upute: Iz osporenih uputa proizlazi
da je pravo ali ne i dužnost pripadnika nacionalnih manjina da biraju svoje
zastupnike u posebnim izbornim jedinicama To ujedno znači da pripadnici
tih nacionalnih manjina, mogu ako to žele, birati zastupnike u izbornim
jedinicama u njihovom prebivalištu, zajedno s drugim biračima. Međutim
to ne znači da pripadnici tih nacionalnih manjina mogu dva puta glasovati
tj. jedanput za kandidata u izbornoj jedinici određenoj za nacionalnu manjinu,
a drugi puta u izbornoj jedinici njihova prebivališta. Predlagač smatra
da se ovim uputama, suprotno Ustavu Republike Hrvatske, građanima talijanske
manjine onemogućava da sudjeluju na općim političkim izborima i to stoga
jer mogu glasovati samo za državnu listu i svoga nacionalnog zastupnika
u Saboru, a mogu glasovati za zastupnika u Saboru prema prebivalištu samo
ako se odreknu prava glasovanja za svoga nacionalnog kandidata u Saboru.
Na taj je način, smatra predlagač; Talijanska nacionalna zajednica diskriminirana
u odnosu na druge građane; jer građani te zajednžce na općim izborima biraju
samo kandidata u izbornoj jedinici za područje cijele Rebpublike, Hrvatske
(državna lista) a ne biraju i kandidata u izbornoj jedinici za područje
njihova prebivališta. Ustavni sud nije prihvatio prijedlog. Prema stavku
1: članka 45. Ustava Republike Hrvatske biračko pravo, opće i jednako,
imaju svi državljani Republike Hrvatske stariji od 18 godina. Ustavni zakon
o ljudskim pravima i slobodama i o pravima etničkih i nacionalnih zajednica
ili manjina u Republici Hrvatskoj odredbom stavka 2: članka 18. osigurava
pripadnicima etničkih i nacionalnih zajednica ili manjina; Čiji je udio
u stanovništvu Republike Hrvatske manji od 8% pravo da izaberu pet zastupnika
u Zastupnički dom sabora Republike Hrvatske. Prema stavku 4. istoga članka
način izbora zastupnika uredit će se zakonom i drugim propisima kojima
se uređuju izbori u Republici Hrvatskoj, što je doista i uređeno, odnosno
propisano Zakonom o izboru zastupnika u Sabor Republike Hrvatske ("Narodne
novine" broj, 22/92) Prema odredbama članka 23. i 24. navedenog zakona
u Zastupnički dom Sabora bira se 124 zastupnika i to tako da se 64 zastupnika
bira u izbornim jedinicama kojima se u svakoj bira po 64 zastupnika (male
izborne jedinice) dok se 60 zastupnika bira tako da područje čitave Republike
Hrvatske čini jednu izbornu jedinicu (velika izborna jedinica) u kojoj
svi birači biraju sve zastupnike na temelju državnih lista. Ovim je odredbama;
nadalje, određenoda po 1 zastupnika u Zastupnički dom Sabora biraju pripadnjci
nacionalnih manjina u posebnim izbornim jedinicama koje se odreduju Zakonom
o izbornim jedinicama za Zastupnićki dom Sabora Republike Hrvatske ("Narodne
novine", broj 33/92). To je i propisano odredbama članka 5. ovoga
zakona. Budući da je Ustavom Republike Hrvatske određeno da svi građani
- birači imaju jednako biračko pravo, to svi birači imaju pravo za zastupnički
dom Sabora birati 1 (jednog) zastupnika u malim izbornim jedinicama i 60
(šezdeset) zastupnika u velikoj izbornoj jedinici na temelju državnih lista.
Stoga i pripadnici etničkih i nacionalnih zajednica ili manjina, čiji je
udio u pučanstvu Republike Hrvatske manji od 8%, imaju pravo birati jednog
zastupnika u maloj izbornoj jedinici prema svome prebivalištu. Od njihovog
etničkog i nacionalnog opredjeljenja, pak, zavisi da li će glasovati u
izbornoj jedinici u kojoj zastupnika biraju pripadnici ođredenh etničkih
i nacionalnih manjina ili će glasovati u izbornoj jedinici u kojoj glasuju
svi ostali birači. Stoga je, po ocjeni Suda, Izborna komisija ,Republike,
Hrvatske postupala u skladu s odredbama Ustava i zakona dajuči u navedenim
obvezatnim uputama upute kojima se osiguravapoštivanjei provođenje ustavnoganačela
ojednakom izbornom pravu svih građana. Navedene obvezatne upute Komisija
je ovlaštena davati odredbom članka 31. Zakona o izborima zastupnika u
Sabor Republike Hrvatske. Ovo su razlozi zbog kojih Sud nije prihvatio
prijedlog.

Broj : U-VII-189/ 1992.

Zagreb, 10. srpnja 1992.

Predsjednik

**Jadranko Crnić, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Odluka, NN 44/1992-1129